**PÁLYÁZAT**

**Ajka Város Önkormányzatának Képviselő-testülete**

**(8400 Ajka, Szabadság tér 12.)**

**pályázatot hirdet a területi ellátási kötelezettséggel működő ajkai VIII. számú felnőtt háziorvosi körzet**

**háziorvosi feladatainak ellátására.**

**A pályázatot meghirdető szerv neve:** Ajka Város Önkormányzata Képviselő-testülete

**Munkakör megnevezése:** háziorvos felnőtt körzetben

**Feladatellátás helye:** a 8400 Ajka, Semmelweis utca 1. szám alatti háziorvosi rendelőben,

**Feladatellátás módja:**

* feladat-ellátási szerződés alapján vállalkozási formában vagy a 2020. évi C. törvény alapján egészségügyi szolgálati jogviszonyban
* területi ellátási kötelezettséggel az ajkai VIII. számú felnőtt háziorvosi körzethez tartozó utcák az egészségügyi alapellátás körzeteiről szóló 17/2016. (XI.10.) önkormányzati rendelet 1. számú melléklete szerint (Ajka város 14 év feletti lakosságszám: 1946 fő)
* valamint központi ügyeletben való részvétellel

**Pályázati feltétek:**

* orvosi diploma
* büntetlen előélet
* cselekvőképesség
* egészségügyi alkalmasság
* a háziorvosi, házi gyermekorvosi és fogorvosi tevékenységről szóló 4/2000. (II.25.) EÜM rendeletben, az önálló orvosi tevékenységről szóló 2000. évi II. törvény, e törvény végrehajtásáról szóló 313/2011. (XII.23.) Kormányrendeletben, és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Kormányrendeletben előírt egyéb feltételek biztosítása
* 4/2000. (II.25.) EüM. rendelet 11.§-ában előírt képesítés

**Pályázathoz csatolni kell:**

* iskolai végzettséget, szakképesítést igazoló okiratok másolata
* 3 hónapnál nem régebbi erkölcsi bizonyítvány
* részletes szakmai önéletrajz
* egészségügyi alkalmasságot igazoló okirat
* igazolás a működési nyilvántartásba vételről
* vállalkozási formában történő feladatellátás esetén az egészségügyi vállalkozás meglétét igazoló okirat másolata (egyéni vállalkozói igazolvány vagy igazolás, társasági szerződés, cégbírósági végzés)
* nyilatkozat arról, hogy az elbírálásban résztvevők megismerhetik a jelölt pályázati anyagát és az abban foglalt személyes adatainak a pályázati eljárással összefüggésben szükséges kezeléséhez hozzájárul

**Egyéb információ:**

* az önkormányzat a feladatellátáshoz szükséges, a minimum feltételeknek megfelelő rendelő helyiséget biztosítja,
* egészségügyi szakdolgozó foglalkoztatása biztosított,
* szükség esetén az önkormányzat szolgálati lakást biztosít,
* az önkormányzat a működtetési jogot térítésmentesen kívánja biztosítani. Az önkormányzattal feladat-ellátási szerződést kötő egészségügyi vállalkozásnak vállalni kell a szerződés megkötését követő 5 éven át az adott háziorvosi körzetre vonatkozó háziorvosi feladatok ellátását,
* a körzet 2020. április 1. naptól betöltetlen.

**Pályázat benyújtásának határideje: 2024. december 30**. 12.00 óra

**Elbírálási határidő:** a benyújtási határidő lejártát követő soron következő Képviselő-testületi ülés, de legkésőbb 45 nap.

**A háziorvosi feladatellátás, az elbírálást és a szükséges hatósági engedélyek rendelkezésre állását követően azonnal megkezdhető.**

**A pályázat benyújtása:** Ajka Város Önkormányzatapolgármesterének címezve (Schwartz Béla 8400 Ajka, Szabadság tér 12.) személyesen vagy postai úton. A zárt borítékra kérjük feltüntetni: „háziorvosi pályázat”

 **Felvilágosítás kérhető: Péntek Magdolna irodavezetőtől** telefonon 88/521-116 vagy személyesen (8400 Ajka, Szabadság tér 12.)

**A képviselő-testület fenntartja a jogot a pályázat érvénytelenné nyilvánítására.**

 **Schwartz Béla sk. polgármester**